wickkiey/tamil-wikipedia-markdown huggingface dataset:
# நீளமான நாட்குறிப்புகளின் பட்டியல்

**நீளமான நாட்குறிப்புகளின் பட்டியல்** (*List of longest diaries*) குறிப்பிட்ட நாட்குறிப்புகளில் உள்ள சொற்களின் எண்ணிக்கையையும் அவை எழுதப்பட்ட காலத்தின் நீளத்தையும் அடிப்படையாகக் கொண்டு இங்கு பட்டியலிடப்படுகிற்து.  
**சொற்களின் எண்ணிக்கை மற்றும் கால அளவு அடிப்படையில் வரிசைப்படுத்தக்கூடிய நாட்குறிப்புகளின் அட்டவணை**

| ஆசிரியர் | சொற்களின் எண்னிக்கை | காலம் | காலக்கட்டம் | குறிப்பு |  |
| --- | --- | --- | --- | --- | --- |
| இராபர்ட்டு சீல்டு | 37.5 மில்லியன் | 25 ஆண்டுகள் | 1972-1997 | துல்லியமான சொற்களின் எண்ணிக்கை இல்லை |  |
| கிளாடு பிரடெரிக்சு | 30 மில்லியன் | 80 ஆண்டுகள் | 1932-2013 | சொற்களின் எண்ணிக்கை மதிப்பிடப்படுகிறது; கையெழுத்துப் பிரதி 65,000 பக்கங்களைக் கொண்டது |  |
| எட்வார்டு ராப் எல்லிசு | 22 மில்லியன் | 71 ஆண்டுகள் | 1927-1998 |  |  |
| ஆர்தர் கிரிவ் இன்மான் | 17 மில்லியன் | 44 ஆண்டுகள் | 1919-1963 |  |  |
| இயான் காட்து | 4 மில்லியன் | 45 years | 1975-2020 | 1947 ஆம் ஆண்டு தொடங்கப்பட்டு 1975 வரை தொடர்ச்சியாக உள்ளது. |  |
| எர்னசுட்டு அச்சே லாப்டசு]] | அறியப்படவில்லை | 91 ஆண்டுகள் | 1896-1987 | கின்னசு உலக சாதனை |  |
| வில்லியம் லயன் மெக்கன்சி கிங்கு | அறியப்படவில்லை | 57 ஆண்டுகள் | 1893-1950 | சொற்களின் எண்ணிக்கை குறிப்பிடப்படவில்லை; கையெழுத்துப் பிரதி 50,000 பக்கங்களைத் தாண்டியது | } |
# விலங்குகளின் வலி

ஒன்று மீன்பிடிப் படகால் கொக்கி போடப்பட்டு இழுக்கப்படும் காட்சி.]]  

வலியானது விலங்குகளின் ஆரோக்கியத்தையும் நலனையும் எதிர்மறையாக பாதிக்கவல்லது. வலி பற்றிய ஆய்வுக்கான சர்வதேச சங்கத்தால் (International Association for the Study of Pain) "வலி" என்பது "நிகழ்ந்துள்ள அல்லது நிகழவல்ல திசுச் சேதத்துடன் தொடர்புடைய அல்லது அத்தகைய சேதத்தின் அடிப்படையில் விவரிக்கப்படும் விரும்பத்தகாத புலன்சார் மற்றும் உணர்வுசார் அனுபவம்" என்று வரையறுக்கப்பட்டுள்ளது. உயிரினங்களில் வலி எனப்படுவது விலங்குகளால் மட்டுமே அனுபவிக்கப்படுவது ஆகும். மேலும் வலியை அனுபவிக்கும் விலங்கால் மட்டுமே அவ்வலியின் தரம், வீரியம் அல்லது தீவிரம், ஆட்கொள்ளும் துன்பத்தின் அளவு ஆகியவற்றை அறிய முடியும். பாதிக்கப்பட்ட விலங்கால் அதை வெளிப்படுத்த இயலாத பட்சத்தில் ஒரு பார்வையாளருக்கு அங்கு அந்த விலங்குக்கு உணர்வுசார் அனுபவம் ஒன்று நிகழ்ந்துள்ளது என்பதை அறிந்து கொள்வது கடினமான ஒன்று என்பதைவிட இயலாத காரியம் என்றே கூறவேண்டும். இதனைக் கருத்தில் கொண்டே விலங்குகளின் வலி என்பதன் வரையறைகளில் இக்கருத்து பெரும்பாலும் விலக்கப்பட்டு விடுகிறது. எடுத்துக்காட்டாக விலங்குகளின் வலி குறித்து ஜிம்மர்மேன் வழங்கிய வரையறை இதோ: "அறிந்துகொள்ளப்பட்ட தவிர்ப்பு, இனம்சார்ந்த நடத்தை வெளிப்பாட்டில் மாற்றம், சமூக நடத்தையில் மாற்றம் ஆகியவற்றோடு கூடிய அசையும் (motor) மற்றும் அசையா (vegetative) தற்காப்பு எதிர்வினைகளை வெளிப்படுத்தக்கூடியதான நிகழ்ந்துள்ள அல்லது நிகழவல்ல காயத்தால் ஏற்படும் ஒரு வெறுக்கத்தக்க புலன் அனுபவம்". மனித தொடர்புகளை ஒத்த ஒரு வகையில் மனிதரல்லா விலங்குகளால் தங்கள் உணர்வுகளை மொழிகொண்டு உரையாடும் மனிதர்களிடம் தெரிவிக்க முடியாது. ஆயினும் விலங்குகளின் நடத்தையை அவதானிப்பதன் வாயிலாக அவ்விலங்குகளின் வலியின் அளவைப் பற்றிய தோராயமான குறிப்பு ஒன்றை அறியலாம். தங்கள் நோயாளிகளுடன் அவர்களது மொழியை அறியாத வேற்றுமொழி மருத்துவர்கள் அந்நிலையிலும் தங்களது நோயாளிகளின் வலியை அறிந்து கொள்வது போல், வலியின் குறிகாட்டிகளைக் கொண்டு வலியின் தன்மையைப் புரிந்து கொள்வது சாத்தியமே.  

பாலூட்டிகள் முதற்கொண்டு அனைத்து முதுகெலும்பிகள் உட்பட அனேக விலங்கு இனங்கள் வலியை அனுபவிப்பதை அறியமுடிகிறது என்று அமெரிக்க தேசிய ஆராய்ச்சி சபையின் ஆய்வக விலங்குகளில் வலியை இனங்கண்டு தணிப்பதற்கான செயற்குழு கூறுகிறது. விலங்குத் திணையைச் சேர்ந்த அனைத்து உயிரினங்களின் நரம்பு மண்டல உடற்கூறியல் மேலோட்டத்தை ஆராய்ந்ததில், முதுகெலும்பிகள் மட்டுமல்லாது பெரும்பாலான முதுகெலும்பிலிகளும் வலியை உணரும் திறனைக் கொண்டுள்ளன என்பது நிரூபணமாகியுள்ளது.
# வெள்ளை அரிவாள் மூக்கன்

**வெள்ளை அரிவாள் மூக்கன்** (*White ibis*) என்பது பல பறவைகளைக் குறிப்பதாகும்.https://www.allaboutbirds.org/guide/White_Ibis/id  

- அமெரிக்க வெள்ளை அரிவாள் மூக்கன், *யூடோசிமசு ஆல்பசு*
- ஆத்திரேலிய வெள்ளை அரிவாள் மூக்கன், *தெரெசுகியோர்னிசு மொலுக்கா*
  - சாலமன்சு வெள்ளை அரிவாள் மூக்கன்அல்லது சாலமன் தீவுகள் வெள்ளை அரிவாள் மூக்கன், *தெரெஸ்கியோர்னிசு (மொலுக்கா) பிக்மேயசு*
- ஆசிய வெள்ளை அரிவாள் மூக்கன், கருப்பு தலை அரிவாள் மூக்கன், *தெரெசுகியோர்னிசு மெலனோசெபாலாவின்* மாற்று பெயர்
# எட்டாம் எட்வர்டு


**எட்டாம் எட்வர்டு** (*Edward VIII*, 23 சூன் 1894 – 28 மே 1972) என்பவர் ஐக்கிய இராச்சியம், மற்றும் மேலாட்சிகளின் அரசராகவும், இந்தியாவின் பேரரசராகவும் 1936 சனவரி 20 முதல் 1936 திசம்பரில் முடிதுறக்கும் வரை பதவியில் இருந்தவர்.  

எட்வர்ட் தனது முப்பாட்டி விக்டோரியா மகாராணியின் ஆட்சியின் போது யோர்க் கோமகன் (பின்னர் ஐக்கிய இராச்சியத்தின் ஐந்தாம் ஜோர்ஜ்), ராணி மேரி ஆகியோரின் மூத்த குழந்தையாக 1894 சூன் 23 இல் பிறந்தார். அவரது தந்தை மன்னராக ஆன ஏழு வாரங்களுக்குப் பிறகு, எட்வர்ட் அவரது 16வது பிறந்தநாளில் வேல்சு இளவரசராக்கப்பட்டார். ஒரு இளைஞனாக, எட்வர்ட் முதலாம் உலகப் போரின் போது பிரித்தானிய இராணுவத்தில் பணியாற்றினார். அவரது தந்தையின் சார்பாக பல வெளிநாட்டு சுற்றுப்பயணங்களை மேற்கொண்டார். வேல்சு இளவரசராக இருந்தபோது, தந்தை, மற்றும் பிரித்தானியப் பிரதமர் இசுட்டான்லி பால்ட்வின் இருவரையும் கவலையடையச் செய்த தொடர் பாலியல் விவகாரங்களில் ஈடுபட்டார்.  

1936 சனவரி 20 இல், அவரது தந்தையின் இறப்பிற்குப் பிறகு, எட்வர்ட் வின்சர் மாளிகையின் இரண்டாவது மன்னரானார். புதிய மன்னர் நீதிமன்ற நெறிமுறையில் பொறுமையின்மையைக் காட்டினார், அத்துடன் நிறுவப்பட்ட அரசியலமைப்பு மரபுகளை அவர் வெளிப்படையாக புறக்கணிப்பதன் மூலம் அரசியல்வாதிகள் மத்தியில் குழப்பத்தை ஏற்படுத்தினார். அவரது ஆட்சியின் சில மாதங்களில், தனது முதல் கணவரை விவாகரத்து செய்துவிட்டு, இரண்டாவது கணவரிடமிருந்து விவாகரத்து கோரிய அமெரிக்கரான வாலிசு சிம்ப்சன் என்பவரைத் திருமணம் செய்து கொள்ள அவர் முன்மொழிந்ததால் அரசியலமைப்பு நெருக்கடி ஏற்பட்டது. ஐக்கிய இராச்சியம் மற்றும் மேலாட்சிகளின் பிரதம மந்திரிகள் இத்திருமணத்தை எதிர்த்தனர். விவாகரத்துப் பெற்ற பெண் ஒருவர் முன்னாள் கணவர்கள் இருவரும் உயிருடன் இருக்க வருங்கால மனைவியாகவும் அரசியாகவும் அரசியல் ரீதியாகவும் சமூக ரீதியாகவும் ஏற்றுக்கொள்ள முடியாது என்று அவர்கள் வாதிட்டனர். கூடுதலாக, அத்தகைய திருமணம் எட்வர்டின் இங்கிலாந்து திருச்சபையின் தலைவர் என்ற தராதரத்திற்கும் ஏற்றதல்ல. அன்றைய காலகட்டத்தில் முன்னாள் கணவர் உயிருடன் இருக்க விவாகரத்துக்குப் பிறகு மறுமணத்தை திருச்சபை ஏற்றுக் கொள்வதில்லை. திருமணம் நடந்தால் பால்ட்வின் அரசாங்கம் பதவி விலகும் என்று எட்வர்டு அறிந்திருந்தார், இது ஒரு பொதுத் தேர்தலுக்கு வழிவகுக்கும் என்றும் அரசியல் ரீதியாக நடுநிலையான அரசியலமைப்பு மன்னராக தனது நிலையை அது அழித்துவிடும் என்று எட்வர்ட் கருதினார். இதனால் அவர் சிம்ப்சனைத் திருமணம் செய்துகொண்டு அரியணையில் இருக்க முடியாது என்பது அவருக்குத் தெளிவாகத் தெரிந்ததும், அவர் முடி துறந்தார். அவருக்குப் பிறகு அவரது தம்பி ஆறாம் சியார்ச் மன்னரானார். இதன்மூலம் 326 நாட்களின் ஆட்சியுடன், எட்வர்ட் மிகக் குறுகிய காலத்தில் ஆட்சி செய்த பிரித்தானிய மன்னர் ஆவார்.  

முடி துறந்ததன் பின்னர், எட்வர்ட் வின்ட்சர் பிரபுவாக பதவியேற்றார். சிம்ப்சனின் இரண்டாவது விவாகரத்து இறுதியான பிறகு, 1937 சூன் 3 இல் பிரான்சில் அவரைத் திருமணம் செய்து கொண்டார். அந்த ஆண்டின் பிற்பகுதியில், தம்பதியினர் நாட்சி செருமனியில் சுற்றுப்பயணம் செய்தனர். இரண்டாம் உலகப் போரின் போது, எட்வர்ட் முதலில் பிரான்சுக்கான பிரித்தானிய இராணுவ நடவடிக்கையில் நிறுத்தப்பட்டார், அவர் பகாமாசின் ஆளுநராக நியமிக்கப்பட்டார். போருக்குப் பிறகு, எட்வர்ட் தனது வாழ்நாள் முழுவதையும் 1972 இல் இறக்கும் வரை தனது மனைவியுடன் பிரான்சில் கழித்தார்.
# அலோக் குமார் ராய்


**அலோக் குமார் ராய்** (*Alok Kumar Rai*) இந்தியாவின் பனாரசு இந்து பல்கலைக்கழகத்தில் சந்தைப்படுத்தல் துறையின் பேராசிரியராவார். 1976 ஆம் ஆண்டு சனவரி மாதம் 20 ஆம் தேதியன்று ராய் பிறந்தார். தற்போது இவர் லக்னோ பல்கலைக்கழகத்தில் 41 ஆவது துணைவேந்தராக பணியில் உள்ளார்.  

## கல்வி மற்றும் தொழில்
அலோக் குமார் ராய் அலகாபாத் பல்கலைக்கழகத்தில் இளம் அறிவியல் பட்டம் பெற்ரார். பனாரசு இந்து பல்கலைக்கழகத்தில் வணிக நிர்வாகத்தில் முதுநிலைப் பட்டமும் விபிஎசு பூர்வாஞ்சல் பல்கலைக்கழகத்தில் முனைவர் பட்டமும் பெற்றார்.  

பனாரசு இந்து பல்கலைக்கழகத்தின் மேலாண்மை ஆய்வுக் கழகத்தில் முழு நேரப் பேராசிரியராக உள்ளார். தற்போது இவர் லக்னோ பல்கலைக்கழகத்திற்கு துணைவேந்தராக நியமிக்கப்பட்டுள்ளார். சம்பூர்ணானந்த் சமசுகிருத விசுவவித்யாலயாவின் துணைவேந்தராகவும் ராய் பதவி வகித்துள்ளார்.
# ஒபாசோவா


**ஒபாசோவா** (*Obazoa*)(பிரவுன் மற்றும் பலர், 2013) என்பது அமீபோசோவாவில் முன்மொழியப்பட்ட சகோதர குழு ஆகும். இது அமீபோசோவுடன் இணைந்து ஒன்றாக அமார்பியாவை உருவாக்குகிறது. ஒபாசோவா பிரெவியடியா, அபுசோமோனாடிடா மற்றும் ஓபிசுதோகோண்டா ஆகியவற்றைக் கொண்டது. ஒபாசோவா என்பதின் (Obazoa) ஆங்கிலச் சொல்லின் **O** pisthokonta, **B** reviatea மற்றும் **A** pusomonadida ஆகியவற்றின் OBA சுருக்கத்தை அடிப்படையாகக் கொண்டது. புரதமாக்க அனரி இனவரலாறு பொதுவாக ஒபாசோவாவை ஒரு உயிரினக் கிளையினை மீட்டெடுப்பதில்லை (உதாரணமாக:). இவை மிகவும் பழமையான பொதுவான மூதாதையரிடமிருந்து தோன்றியிருக்கலாம். மேலும் சிறிய இனவரலாறு குறியீடு ஒன்று அல்லது சில மரபணுக்களைக் கொண்ட தரவுத்தொகுப்புகளில் உள்ளது.
# தெஸ்பியா

**தெஸ்பியா** (*Thespiae* ; ) என்பது போயோட்டியாவில் இருந்த ஒரு பண்டைய கிரேக்க நகர அரசாகும். இது நவீன தெஸ்பீசுக்கு அருகில், ஹெலிகான் மலை அடிவாரத்திலிருந்து தீப்ஸ் வரை கிழக்கு நோக்கி ஓடும் தாழ்வான மலைகளால் கட்டுப்படுத்தபட சமதளத்தில் இருந்தது.  

## வரலாறு

பண்டைய கிரேக்க வரலாற்றில், தெஸ்பியே, போயோட்டியன் கூட்டணி என அழைக்கப்படும் பெடரல் கூட்டணி நகரங்களில் ஒன்றாகும். பல மரபுகளின் படி போயோட்டியர்கள் புராண திராயன் போருக்குப் பிறகு தெசலியில் இருந்து வெளியேற்றப்பட்ட மக்கள் என்றும், பல தலைமுறைகளாக போயோட்டிய சமவெளியில் குடியேற்றங்களை உருவாக்கியவர்கள் என்றும் ஒப்புக்கொள்கிறார்கள், இதில் தெஸ்பியாவின் குடியேற்றம் பிற்காலக் கட்டத்தில் உருவானது. : 76–78 மற்ற மரபுகள் அவர்கள் மைசீனிய வம்சாவளியைச் சேர்ந்தவர்கள் என்று கூறுகின்றன.
# ஆரா டாமன்சாரா



**ஆரா டாமன்சாரா** (மலாய்: *Ara Damansara*; ஆங்கிலம்: *Ara Damansara*; சீனம்: 阿拉白沙罗); என்பது மலேசியா, சிலாங்கூர், பெட்டாலிங் மாவட்டத்தில் அமைந்து உள்ள குடியிருப்பு புறநகர்ப் பகுதியாகும்.  

இந்தப் புறநகர்ப் பகுதி சுபாங் வானூர்தி நிலையச் சாலையின் *(Jalan Lapangan Terbang Sultan Abdul Aziz)* வழியில் அமைந்துள்ளது. துராபிகானா *(Tropicana)* மற்றும் பண்டார் உத்தாமா டாமன்சாரா *(Bandar Utama Damansara)* புறநகர்ப் பகுதிகளுக்கு அடுத்தப் புறநகர்ப் பகுதியாக உள்ளது.  

## வரலாறு

1999-ஆம் ஆண்டில் சைம் டார்பி *(Sime Darby)* நிறுவனத்தின் துணை நிறுவனமான சைம் பில்மோர் மேம்பாட்டு நிறுவனத்தினால் *(Sime Pilmoor Development Sdn Bhd)* ஆரா டாமன்சாரா புறநகர்ப் பகுதி உருவாக்கப்பட்டது. அரா டமன்சாரா சுமார் 4,000 பல்வேறு வகையான கட்டிடங்களை உள்ளடக்கிய புறநகர்ப் பகுதி.  

### அமைவு

பெட்டாலிங் ஜெயா மாநகரத்தில் 739 ஏக்கர் பரப்பளவில் அமைந்துள்ள இந்தப் புறநகர்ப் பகுதி; **JKR** சுபாங் வானூர்தி நிலைய நெடுஞ்சாலையில்; புஞ்சாக் ஆலாம் நெடுஞ்சாலைக்கு *(Puncak Alam Highway)* கிழக்கிலும்; கிள்ளான் பள்ளத்தாக்கு புதிய விரைவுச்சாலையின் *(New Klang Valley Expressway - NKVE)* வடக்கு மேற்கிலும் அமைந்துள்ளது.  

இந்தப் புறநகர்ப் பகுதியின் வடக்கே கோத்தா டாமன்சாரா *(Kota Damansara)*, கிழக்கே தாமான் துன் டாக்டர் இசுமாயில் *(Taman Tun Dr Ismail),* தெற்கே சுபாங் ஜெயா (Subang Jaya) மற்றும் மேற்கில் காயாங்கான் அயிட்ஸ் *(Kayangan Height)* நகர்ப் பகுதிகள் உள்ளன.  

### இலகு தொடருந்து போக்குவரத்து

அத்துடன் ஆரா டாமன்சாரா நகர்ப்புறம் கூட்டரசு சாலை ; கிள்ளான் பள்ளத்தாக்கு புதிய விரைவுச்சாலை&nbsp;&nbsp; &nbsp;எனும் ஆசிய நெடுஞ்சாலை மூலமாகச் சேவை செய்யப்படுகிறது.  

ஆரா டாமன்சாரா இரண்டு எல்ஆர்டி (LRT) நிலையங்களைக் கொண்டுள்ளது.  

- லெம்பா சுபாங் எல்ஆர்டி நிலையம் *(Lembah Subang LRT Station)*
- ஆரா டாமன்சாரா எல்ஆர்டி நிலையம் *(Ara Damansara LRT Station)*

2016 சூன் மாதம் கிளானா ஜெயா வழித்தடம் *(LRT Kelana Jaya Line)* கட்டி முடிக்கப்பட்டது.
# இந்திய நாய் இனங்களின் பட்டியல்

**இந்திய நாய் இனங்களின் பட்டியல்** (List of dog breeds from India) என்பது **இந்தியாவின்** நாய் இனங்களின் தொகுப்பாகும்.  

## இனங்கள்
- பாக்கர்வால் - கால்நடை பாதுகாவல் நாய்
- பஞ்சாரா வேட்டைநாய்
- புல்லி குத்தா - காவல் நாய்
- சிப்பிப்பாறை நாய் - தமிழ்நாட்டிலிருந்து சைட்ஹவுண்ட்
- குல் டாங் - காவலர் நாய், வேட்டை நாய்
- குல் தெரியர்
- இமாலய மேய்ப்பு நாய் - கால்நடை பாதுகாவல் நாய்
- இந்திய பரியா நாய் - துணைக் கண்டம் முழுவதும் காணப்படும் தெரு நாய்
- இந்திய இசுபிட்சு
- ஜோனாங்கி
- காய்கடி நாய் – வேட்டை நாய்
- கன்னி - வேட்டை நாய்
- கோம்பை – வேட்டை நாய்
- குமாவோன் மாசுடிப் - வேட்டை நாய்
- மகாராட்டிர வேட்டை நாய்–வேட்டை நாய்
- முதொல் நாய் – வேட்டை நாய்
- அமீர்புரா சிகார் வேட்டை நாய் - ராஜஸ்தானின் சிகர் மாவட்டத்தைச் சேர்ந்த வேட்டை நாய்
- இராஜபாளையம் நாய் - வேட்டை நாய்
- இராம்பூர் வேட்டை நாய்- இராம்பூர்
- சிங்கள வேட்டை நாய் - இலங்கையிலிருந்து தெரு-நாய்
- விகான் - பாக்கித்தானைச் சேர்ந்த கால்நடை பாதுகாவலர் நாய்

## மேலும் பார்க்கவும்

- நாய் இனங்களின் பட்டியல்
# பஞ்சாரா வேட்டைநாய்



**பஞ்சாரா வேட்டைநாய்** (*Banjara Hound*) என்பது **வஞ்சாரி வேட்டைநாய்** என்றும் அழைக்கப்படும் நாயானது, இந்தியாவில் காணப்படும் நாய் இனங்களுள் ஒன்றாகும். இது ஒரு நீண்ட மெல்லிய கால்களும் கூரிய பாயும் விரைவோட்டமுடைய முயல் வேட்டை நாய் வகையினைச் சார்ந்தது. இது மகாராட்டிராவின் நாடோடிகளான பஞ்சாராவால் வளர்க்கப்பட்டு வேட்டையாடப் பயன்படுத்தப்படுகிறது.  

}}
# குல் தாங்


**குல் தாங்** (*Gull Dong*) என்பது இந்தியாவிலும் பாக்கித்தானிலும் காணப்படும் நாய் இனமாகும். இது பெரும்பாலும் நாய் சண்டை, வேட்டை மற்றும் காவலுக்குப் பயன்படுத்தப்படுகிறது.  

## தோற்றம்
குல் தாங் என்பது ஒரு குல் தெரியர் நாயினை புல்லி குத்தாவுடன் கலப்புச் செய்து தோற்றுவிக்கப்பட்ட இனமாகும். இவை பிரித்தானியாவின் இந்தியாவில் தோன்றியது. இந்தியாவிலும் பாகிஸ்தானிலும் இதன் "வேகத்திற்கும் உறுதிக்கும்" குல் தாங் கொண்டாடப்படுகிறது.  

இந்தியாவில் பிரித்தானியா ஆட்சிக்காலத்தில் புல் தெரியர்கள் வடமேற்கு இந்தியத் துணைக்கண்டத்தில் அறிமுகப்படுத்தப்பட்டன. இது இப்போது இந்தியா மற்றும் பாகிஸ்தானின் நவீன குடியரசுகளை உள்ளடக்கிய பகுதியாகும். பிரித்தானிய இந்தியாவில், புல் தெரியர் நாய் இனம் பிரபலமானது. இந்திய புல் தெரியர் மன்றம், கல்கத்தாவில் நிறுவப்பட்டது. புல் தெரியர்கள் உள்ளூர் இனங்களுடன் கலப்புச் செய்யப்பட்டன. இது பெரும்பாலும் இந்தியப் புல் தெரியர் என்றும் பாகிஸ்தான் புல் தெரியர் என்றும் அழைக்கப்படுகிறது. குல் தெரியர் என்பது இசுடாபோர்ட்ஷையர் புல் தெரியரைப் போன்ற குறுகிய, மென்மையான ரோமங்களைக் கொண்ட நடுத்தர அளவிலான நாய் ஆகும்.  

## மேலும் பார்க்கவும்
- நாய் இனங்களின் பட்டியல்
- இந்திய நாய் இனங்களின் பட்டியல்
# இராம்பூர் வேட்டைநாய்


**இராம்பூர் வேட்டைநாய்** (*Rampur Greyhound*) என்பது தில்லிக்கும் பரேலிக்கும் இடையில் அமைந்துள்ள வட இந்தியாவின் ராம்பூர் பகுதியைச் சேர்ந்த நீண்ட மெல்லிய கால்களும் கூரிய பாயும் விரைவோட்டமுடைய முயல் வேட்டை நாய் வகையினைச் சார்ந்தது. ராம்பூர் வேட்டைநாய் ஆரம்பக்காலத்தில் ஆப்கானித்தான் வேட்டைநாயிலிருந்து தோன்றியதாக நம்பப்படுகிறது, 19ஆம் நூற்றாண்டில் இந்த இனத்தின் வேகத்தை மேம்படுத்துவதற்காக வேட்டைநாய்களில் விரிவான இனக்கலப்பு மூலம் இவற்றின் தற்போதைய இனம் தோற்றுவிக்கப்பட்டுள்ளது.  

}}
# முத்தியாரா டாமன்சாரா



**முத்தியாரா டாமன்சாரா** (மலாய்: *Mutiara Damansara*; ஆங்கிலம்: *Mutiara Damansara*; சீனம்: 珍珠白沙羅); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும்.  

இந்தப் புறநகர்ப் பகுதி பண்டார் உத்தாமா, தாமான் துன் டாக்டர் இசுமாயில், பண்டார் ஸ்ரீ டாமன்சாரா மற்றும் சன்வே டாமன்சாரா ஆகிய புறநகர்ப் பகுதிகளால் சூழப்பட்டுள்ளது. 2000-ஆம் ஆண்டில் உருவாக்கப்பட்ட இந்த புறநகர்ப் பகுதியில் 484 வீட்டு மனைகளும்; 10 கடை மனைகளும் உள்ளன.  

முத்தியாரா டாமன்சாரா RM 1 பில்லியன் கட்டுமான மதிப்பைக் கொண்டுள்ளது.  

## போக்குவரத்து

முத்தியாரா டாமன்சாரா புறநகர்ப் பகுதியில் <spanbackground-color:red; display:inline-block; text-align:; line-height:; font-size:smaller; -radius: ; color:white>**&nbsp;KJ25&nbsp;**</span> கிளானா ஜெயா இலகு தொடருந்து நிலையத்துடன்; ரேபிட் கே.எல் (**rapidKL**) பேருந்து வழித்தடம் 802; முத்தியாரா டாமன்சாராவை இணைக்கிறது.  

டாமன்சாரா - பூச்சோங் விரைவுச்சாலை *(ஆங்கிலம்: *Damansara–Puchong Expressway*; மலாய்: *Lebuhraya Damansara–Puchong'') (**LDP**) , முத்தியாரா டாமன்சாராவிற்கு முக்கிய சாலையாகப் பயன்படுகிறது.  

பெஞ்சாலா *(Penchala Link)* இணைப்பு சாலையின் &nbsp; மூலமாகவும் சிகாம்புட் நகரப் பகுதிகளுக்குச் செல்வதற்கு வசதிகள் உள்ளன.  

## வணிக வளர்ச்சி
### தி கர்வ்

தி கர்வ் *(The Curve)* எனும் இந்த நவீன வணிகத் தளம் முத்தியாரா டாமன்சாராவில் உள்ளது. தி கர்வ் என்றால் வளைவு என்று பொருள் மலேசியாவின் திறந்த வாழ்க்கை முறைமையின் முதன்மையான நவீன மையமாக இந்தக் கர்வ் *(The Curve)* கருதப் படுகிறது.  

மலேசியாவின் விரைவான வணிக வளர்ச்சி அதன் குடிமக்களை பிரதிபலிக்கிறது என்பதற்கு இந்த நவீன வணிகத் தளம் முன்னுதாரணமாக அமைகிறது.  

### நவீன மயமான சிறுகடைகள்

வாடிக்கையாளர்களுக்கு நவீனமான நடைத் தடங்களைக் *(Pedestrianised Shopping Mall)* கொண்டுள்ளது. பிரபலமான 250 உணவு விற்பனை நிலையங்கள்; நவநாகரீக ஆடை, ஆடம்பரப் பொருள்களை விற்கும் சிறிய கடைகள் உள்ளன. இங்கு பல்வேறு பாணியிலான நவீன மயமான சிறுகடைகளும்; வேடிக்கை நிறைந்த பொழுதுபோக்கு மையங்களும் உள்ளன.  

ஏறக்குறைய 63,000 சதுர மீட்டர் பரப்பளவு கொண்டது; 2,400 கார்களுக்கு இடமளிக்கும் வகையில் இரண்டு-நிலை நிலத்தடி வாகன நிறுத்துமிடம் போன்ற வசதிகளும் உள்ளன.
# மங்கையர்க்கரசி அமிர்தலிங்கம்


**மங்கையர்க்கரசி அமிர்தலிங்கம்** (11 சூலை 1933 - 9 மார்ச் 2016) ஈழத்து இசைக் கலைஞரும் அரசியல் செயற்பாட்டாளரும் ஆவார். இவர் இலங்கை யாழ்ப்பாண மாவட்டத்தைச் சேர்ந்த மூளாயை பிறப்பிடமாகக் கொண்டவர்.  

## வாழ்க்கைக் குறிப்பு
இவரின் தந்தையார் பெயர் வல்லிபுரம். இவர் இலங்கைத் தமிழர் விடுதலைக் கூட்டணித் தலைவராக விளங்கிய அப்பாப்பிள்ளை அமிர்தலிங்கத்தை 1954 ஆம் ஆண்டு திருமணம் செய்தார். இவர்களுக்கு காண்டீபன், பகீரதன் என்னும் இரு மகன்மார் உள்ளனர். தொடர்ந்து ஐக்கிய இராச்சியத்திற்குப் புலம்பெயர்ந்தார். இலண்டன் நகரில் தனது இறுதிக்காலம் வரை வாழ்ந்தார். தனது 82 ஆம் வயதில் 2016 ஆம் ஆண்டு மார்ச் மாதம் 9 ஆம் திகதி காலமானார். அரசியல் கூட்டங்களில் சிறந்த உரையாளராகவும் விடுதலை இயக்கப் பாடகராகவும் விளங்கினார்.  

1958 ஆம் ஆண்டு பேருந்து வண்டிகளிலும் பேருந்துத் தரிப்பு நிலையங்களிலும் சிங்கள சிறீயை அழித்துத் தமிழ்ச் சிறீயை பொறிக்கும் போராடங்களில் ஏனைய தமிழரசுக் கட்சிப் பெண் செயற்பாட்டாளர்களுடன் ஈடுபட்டார். இதன் விளைவாக, சுன்னாகம் பொலிசாரால் கைது செய்யப்பட்டு, மல்லாகம் நீதிமன்றத்தில் நிறுத்தப்பட்டு, ஆறு மாத சிறைத்தண்டனைக்கு ஆளாக்கப்பட்டார்.  

#### சத்தியாக்கிரகப் போராட்டம்
1961 ஆம் ஆண்டு இலங்கை தமிழரசுக் கட்சியால் மொழியுரிமை வேண்டி முன்னெடுக்கப்பட்ட சத்தியாக்கிரகப் போராட்டத்தில் மங்கையர்க்கரசியின் பங்களிப்பு முக்கியமாக அமைகிறது.  

1961 பெப்ரவரி 20 ஆம் திகதி யாழ்ப்பாணக் கச்சேரிக்கு முன்பாக நடைபெற்ற போராட்டத்தில் சா. ஜே. வே. செல்வநாயகம், அ. அமிர்தலிங்கம், கந்தையா, நவரத்தினம் ஆகியோருடன் மங்கையர்க்கரசியும் மாதர் முன்னணித் தலைவர்களுள் ஒருவராகக் கலந்து கொண்டார். வரலாறு நெடிதும் மக்கள் விடுதலை மற்றும் உரிமைப் போராட்டங்களில் இசையும் பாடல்களும் முக்கிய பங்காற்றியுள்ளன. இச்சத்தியாக்கிரகப் போராட்டத்தில் மங்கையர்க்கரசி பாடல்களைப் பாட சத்தியாக்கிரகிகள் அவருடன் இணைந்து பாடினர்.  

சத்தியாக்கிரகத்தின் முதல் இரண்டு நாட்களும் அதனை நிறுத்தும் நோக்குடன் பொலிசார் தடியடி மற்றும் கண்ணீர்ப்புகைப் பிரயோகத்தை மேற்கொண்டனர். இதில் தமிழரசுக் கட்சியின் முக்கிய தலைவர்களாக விளங்கிய வி. தர்மலிங்கம், அமிர்தலிங்கம், வீ. ஏ. கந்தையா, கே. திருநாவுக்கரசு, நாகநாதன் உட்பட 52 சத்தியாகிரகிகள் காயமடைந்தனர்.  

சத்தியாக்கிரகப் போராட்டத்தின் மூன்றாவது நாள் பெப்ரவரி 22 ஆம் திகதி, மங்கையர்க்கரசி 500 க்கும் மேற்பட்ட பெண்களைத் திரட்டி, யாழ்ப்பாணக் கச்சேரி நுழைவாயிலுக்கு முன்னே அமர்ந்து இப்போராட்டத்தைத் தொடர்ந்து முன்னெடுத்தார். இக்குழுவினர் இந்து, கிறித்தவ மற்றும் இஸ்லாமிய சமயப் பாடல்களைப் பாடினர் என ரி. சபாரத்தினம் பதிவு செய்துள்ளார்.  

#### எல்லாம் தமிழ் இயக்கம்
1963 ஆம் ஆண்டு இலங்கைத் தமிழரசு கட்சியால் முன்னெடுக்கப்பட்ட எல்லாம் தமிழ் இயக்கத்திலும் மங்கையர்க்கரசி முன்னின்று செயற்பட்டார்.  

இதனைத் தொடர்ந்து தபால் நிலையத்திற்கு முன்னால் நடைபெற்ற போராட்டத்திலும் அரச மந்திரிமார் வருகைக்கு எதிரான கறுப்புக் கொடி ஆர்ப்பாட்டத்திலும் யாழ்ப்பாணம் மக்கள் வங்கிக்கு முன்பாக நடைபெற்ற கறுப்புக் கொடி ஆர்ப்பாட்டத்திலும் கலந்து கொண்டார். தந்தை செல்வாவின் பாதயாத்திரையிலும் கலந்து கொண்டார். சிறையில் அடைக்கப்பட்ட இளைஞர்களை உடனே விடுவிக்கக் கோரி யாழ்ப்பாண உயர்நீதிமன்றம் முன்பு தமிழரசுக் கட்சித் தலைவர்களுடன் ஒருநாள் உண்ணா நோன்பு இருந்தார்.
# பளிங்கு ஊதுபைத் தவளை


***அப்பர்தான் சிசுடோமா*** (*Uperodon systoma*) என்பது பாக்கித்தான், இந்தியா, நேபாளம் மற்றும் இலங்கை ஆகிய நாடுகளில் காணப்படும் கூர்வாய் கொண்ட தவளை சிற்றினமாகும். இது பல்வேறு பொதுவான பெயர்களில் அறியப்படுகிறது: **வெளிறிய தவளை**, **பளிங்கு ஊதுபைத் தவளை** மற்றும் **சின்ன ஊதுபைத் தவளை**.  

## விளக்கம்
இதனுடையப் பொதுவான பெயர்கள் குறிப்பிடுவது போல, *அப்பர்தான் சிசுடோமா* ஒப்பீட்டளவில் சிறிய தலையுடன் மிகவும் திடமான தோற்றத்தைக் கொண்டுள்ளது. இவை நீளம் (மூக்கு-குதம் நீளத்தில்) வரை வளரும்.  

இத்தவளைக்குப் பற்கள் இல்லை. இந்த அசாதாரண பண்பானது இதனுடைய உருமாற்றத்திற்குப் பிறகு இது உண்ணக்கூடிய உணவின் அடிப்படையில் அமைந்துள்ளது. இத்தவளை முக்கியமாகக் கறையான்கள் மற்றும் எறும்புகளுடன் மற்ற பூச்சிகளைக் குறைந்த எண்ணிக்கையில் உண்ணுகின்றது. இது போன்ற சிறிய ஆனால் இடஞ்சார்ந்த இரை பொருட்களைக் கைப்பற்றுவதில் பற்கள் மிகவும் பயனுள்ளதாக இருக்காது என்பதால் இந்த மாற்றம் இருக்கலாம். இரையை இவை, இவற்றின் நாக்கைப் பயன்படுத்திச் சேகரிக்கின்றன.  

பகமுனாவில் உள்ளது.]]  

## வாழ்விடம் மற்றும் நடத்தை
*அப்பர்தான் சிசுடோமா* என்பது மண்ணில் தன்னை புதைத்துக்கொண்டு வளைவாழ்க்கை வாழும் சிற்றினமாகும். இந்த தவளைகள் வறண்ட காடுகள், சமவெளிகள், தோட்டங்கள் மற்றும் விவசாய பகுதிகள் போன்ற பல வாழ்விடங்களில் காணப்படுகின்றன. முதிர்ச்சியடைந்த தவளைகள் மழைக்காலங்களில் மட்டுமே காணப்படும். மற்ற நேரங்களில் இவை மண்ணுக்குள் புதைந்து காணப்படும்.  

பருவ மழையின் போது ஓடைகள் மற்றும் நெல் வயல்களின் கரைகளிலிருந்து ஆண் தவளை பெண் தவளைகளை ஓசை எழுப்பி கலவி மேற்கொள்கிறது. தண்ணீரில் மிதக்கும் முட்டைகளை இடுகின்றன.
# நெப்ரோசோவா



**நெப்ரோசோவா** (*Nephrozoa*) என்பது இருபக்கச் சமச்சீர் உயிரிகளின் ஒரு முக்கிய கிளை ஆகும்.  
## விளக்கம்
**நெப்ரோசோவா**, இருபக்கச் சமச்சீர் உயிரிகளின் முக்கிய கிளையானது, புரோட்டோஸ்டோம் மற்றும் டியூட்டோரோஸ்டோம் எனப் பிரிக்கப்பட்டுள்ளது. இதில் கிட்டத்தட்ட அனைத்து விலங்கு தொகுதிகளிலுள்ள ஒரு மில்லியனுக்கும் அதிகமான உயிரினங்கள் உள்ளன. இதன் சகோதர கிளை சீனாசீலோமார்பா ஆகும். ஆம்புலக்ரேரியா (வழக்கமாக டியூட்டோரோஸ்டோம்கள்) முன்பு இதன் சகோதர குழுவாகக் கருதப்பட்டது. இது சீனாம்புலேகிராரியாவின் அடித்தளமான டியூட்டோரோஸ்டோம்களை உருவாக்குகிறது. இது முந்தைய ஆய்வுகளில் நெப்ரோசோவா மற்றும் டியூட்டோரோஸ்டோம்களின் செல்லாததாகும் அடித்தள இருபக்கச்சமச்சீர் உயிரிகளாகும். உடற்குழி, செரிமானப் பாதை மற்றும் கழிவுநீக்க உறுப்புகள் ( *நெப்ரிடியா*) மற்றும் நரம்பு வடங்கள் நெப்ரோசோவாவில் உருவாகின்றன. புரோட்டோனெப்ரிடியா புரோட்டோசுடோம்களில் மட்டுமே காணப்படுவதால், இவை இந்த குழுவின் சீனாபோமார்பியாக கருதப்பட முடியாது என்று வாதிடப்பட்டது. இது நெப்ரோசோவாவை முறையற்ற பெயராக மாற்றும், யூபிலேட்ரியா இந்த **கிளையின்** பெயராக இருக்கும்.  

முதுகுநாணிகள் (அனைத்து முதுகெலும்பிகள்) அனைத்தும் டியூட்டோரோசுடோம்கள் ஆகும். சுமார் 555 மில்லியன் ஆண்டுகள் பழமையான *கிம்பெரெல்லா* ஒரு புரோட்டோசுடோம் என்று தெரிகிறது. இது உண்மையென்றால், கேம்ப்ரியன் தொடங்குவதற்கு 538.8 மில்லியன் ஆண்டுகளுக்கு முன்பு, *கிம்பெரெல்லா* தோன்றுவதற்கு சில காலத்திற்கு முன்பே புரோட்டோசுடோம் மற்றும் டியூட்டோரோசுடோம் பரம்பரை பிரிந்திருக்க வேண்டும்.
# மெரீனா 101



**மெரீனா 101** (*Marina 101*) என்பது ஐக்கிய அரபு அமீரகத்தின், துபாய் மெரீனா மாவட்டத்தில் துபாய் நகரில் அமைந்துள்ள ஒரு வானளாவிய கட்டிடமாகும். 425 மீட்டர் அல்லது 1394 அடி உயரம் கொண்ட இக்கட்டடத்தில் 101 அடுக்குகள் உள்ளன. ஐக்கிய அரபு அமீரகத்தில் உள்ள இரண்டாவது மிக உயரமான கட்டிடம் என்ற சிறப்பு இக்கட்டடத்திற்கு உண்டு. புர்ச்சு கலிஃபா முதலாவது உயரமான வானளாவியாகும். 2021 ஆம் ஆண்டு நிலவரப்படி, மெரினா 101 உலகின் 32 ஆவது உயரமான கட்டிடமாகும். இதன் கட்டுமானம் 2007 ஆம் ஆண்டில் தொடங்கியது. 2014 ஆம் ஆண்டில் முடிக்க முதலில் திட்டமிடப்பட்டது. கட்டுமான ஒப்பந்தத்தில் இருந்த செப்பீல்டு ஓல்டிங்க்சு நிறுவனத்தார் நிதி மூலதனம் இல்லாமல் போன காரணத்தால் கட்டடம் முழுமையடையாமல் நின்றது. கட்டடம் தேசிய பொறியியல் பணியகத்தால் வடிவமைக்கப்பட்டது. துருக்கிய கூட்டு நிறுவனமான டிஏவி கட்டுமான நிறுவனத்தால் கட்டுமானம் செய்யப்பட்டது.  

வானளாவிய கட்டிடத்தின் முதல் 33 தளங்கள் 281 அறைகளுடன் 5-நட்சத்திர ஆர்டு ராக் விடுதியை நடத்தும் வகையில் வடிவமைக்கப்பட்டுள்ளன. அதே நேரத்தில் 34 முதல் 100 வரையிலான தளங்களில் குடியிருப்புகள் உள்ளன. விடுதி கோபுரத்தில் ஐந்து உணவகங்களைத் தவிர, 252 ஒரு படுக்கையறை அறைகள், 204 இரண்டு படுக்கையறை அறைகள் மற்றும் 42 மூன்று படுக்கையறை அறைகள் கொண்ட குடியிருப்புகள் 97 முதல் 100 ஆவது மாடி வரை இடம்பெற்றுள்ளன. இதைத் தவிர 6 இரட்டை மாட்டி குடியிருப்பு வீடுகளும் இதில் இட்டம்பெற்றுள்ளன. வானளாவிய கட்டிடத்தின் 101 ஆவது மாடியில் ஒரு மன்ற ஓய்வறையும், உணவகம் மற்றும் ஒரு வணிகக் கடை போன்றவை உள்ளன.  

## இதையும் காண்க
- உலகின் உயர்ந்த கட்டமைப்புக்கள்
# டாமன்சாரா பெர்டானா


**டாமன்சாரா பெர்டானா** (மலாய்: *Damansara Perdana*; ஆங்கிலம்: *Damansara Perdana*); என்பது மலேசியா, சிலாங்கூர், பெட்டாலிங் மாவட்டத்தின் வடக்குப் பகுதியில் அமைந்து உள்ள ஒரு குடியிருப்பு புறநகர்ப் பகுதியாகும். கோலாலம்பூர் மாநகருக்கு மிக அருகாமையில் உள்ளது.  

இந்தப் புறநகர்ப் பகுதிக்கு அருகில் பண்டார் உத்தாமா, தாமான் துன் டாக்டர் இசுமாயில், முத்தியாரா டாமன்சாரா; டாமன்சாரா ஜெயா; பண்டார் ஸ்ரீ டாமன்சாரா ஆகிய புறநகர்ப் பகுதிகள் உள்ளன. 1996-ஆம் ஆண்டில் இந்த புறநகர்ப் பகுதி உருவாக்கப்பட்டது.  

RM 1.9 பில்லியன் மொத்த கட்டுமான மதிப்பைக் கொண்டுள்ளது.  

## வரலாறு
டாமன்சாரா பெர்டானா முன்பு ஒரு ஓராங் அஸ்லி கிராமமாக இருந்தது. மேம்பாட்டு நிறுவனமான எம்கே லேண்ட் சவுசானா டிரைங்கல் *(MK Land Saujana Triangle)* அந்தக் கிராமத்தின் பெரும்பகுதியை விலை கொடுத்து வாங்கியது.  

பின்னர் 1996-இல் அதை அபிவிருத்தி செய்யத் தொடங்கியது. அதன் பின்னர், டாமன்சாரா பெர்டானா பெட்டாலிங் ஜெயாவின் சிறந்த நகரங்களில் ஒன்றாக மாறியுள்ளது.  

## அமைவு
டாமன்சாரா பெர்டானா 750 ஏக்கர் பரப்பளவு கொண்டது. பெட்டாலிங் ஜெயாவின் தங்க முக்கோணத்திற்குள் *(Golden Triangle of Petaling Jaya)* அமைந்துள்ளது. டாமன்சாரா பெர்டானா நகர்ப் பகுதியை எளிதில் அணுகுவதற்குச் சிறந்த நெடுஞ்சாலைகள் மற்றும் விரைவுச்சாலைகள் உள்ளன. அவையாவன:  

- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*

- இஸ்பிரிண்ட் விரைவுச்சாலை *(Sprint Expressway - SPRINT);*

- பெஞ்சாலா இணைப்பு *(Sprint Expressway - Penchala Link);*

- புதிய கிள்ளான் பள்ளத்தாக்கு விரைவுச்சாலை *(New Klang Valley Expressway - NKVE):*

## வணிக வளாகம்
டாமன்சாரா பெர்டானாவில் பிரபலமான வணிக நிறுவனங்கள் தங்களின் வணிக மையங்களை அமைத்துள்ளன.  

- 1 உத்தாமா - *1 Utama*
- இக்கியா - *IKEA*
- தி கர்வ் - *The Curve*
- தெசுகோ - *Tesco*
- கத்தே சினிலெய்சர் - C*athay Cineleisure*
- தி பிலேஸ் - *The Place*
- பெர்டானா வர்த்தக மையம் - *Perdana Trade Centre*

### குடியிருப்புகள்
டாமன்சாரா பெர்டானாவில் உள்ள குடியிருப்பு பகுதிகள்:  

- பெர்டானா எமரால்டு காண்டோமினியம் - *Perdana Emerald Condo*
- பெர்டானா வியூ காண்டோமினியம் - *Perdana View Condo*
- புளோரா டாமன்சாரா - *Flora Damansara*
- பெர்டானா பிரத்தியேக காண்டோமினியம் - *Perdana Exclusive Condo*
- ரிட்சு பெர்டானா 1 - *Ritze Perdana 1*
- பெருநகர சதுக்கம் - *Metropolitan square*
- அர்மானி தெரெஸ் I- *Armanee Terrace I*
- PJ வர்த்தக மையம் - *PJ Trade Center*
- அர்மானி தெரெஸ் 2 - *Armanee Terrace 2*
- ரிட்சு பெர்டானா 2 - *Ritze Perdana 2*
- ரபலேசியா - *Rafflesia*
- எம்பயர் குடியிருப்பு - *Empire Residence*
- நியோ டமன்சாரா குடியிருப்பு - *Neo Damansara Residence*
- பாயிண்ட் 92 - *Point 92*
- எம்பயர் டாமன்சாரா - *Empire Damansara*
- எம்பயர் சிட்டி - *Empire City*
# மாஸ்கோ முற்றுகை (1238)



**மாஸ்கோ முற்றுகை** (*Siege of Moscow (1238)*) என்பது 1238ஆம் ஆண்டு நடந்த ஒரு முற்றுகைப் போராகும். இது மங்கோலியர்களின் கீவ ருஸ் மீதான படையெடுப்பின் ஒரு பகுதியாக நடைபெற்றது.  

## பின்புலம்
திசம்பர் 21, 1237ஆம் ஆண்டு ரியாசானின் அழிவிற்குப்பிறகு மாட்சிமிக்க இளவரசரான இரண்டாம் ஊரி தனது மகன்கள் விசேவோலோடு மற்றும் விளாதிமிரைப் பெரும்பாலான விளாதிமிர்-சுஸ்டாலின் இராணுவத்துடன் சேர்த்து மங்கோலியப் படையெடுப்பாளர்களை கோலோம்னா என்ற இடத்தில் தடுத்து நிறுத்த அனுப்பினார். இங்கு, உருசிய இராணுவமானது தோற்கடிக்கப்பட்டது. தாக்குதலில் தப்பிப் பிழைத்தவர்கள் சிதறி வடக்கு நோக்கி ஓட ஆரம்பித்தனர். அவர்கள் விளாதிமிர் மற்றும் மாஸ்கோவை அடைந்தனர்.  

## முற்றுகை
சனவரி 1238இல் கோலோம்னாவின் அழிவிற்குப் பிறகு விளாதிமிரின் இரண்டாம் ஊரியின் இளைய மகனான இளவரசர் விளாதிமிர் மாஸ்கோவுக்குத் தன்னுடைய எஞ்சிய சிறிய படையுடன் தப்பி ஓடினார். நோவ்கோரோடு வரலாற்று நூலில், "மாஸ்கோவின் வீரர்கள் எதையும் காணாமல் கண்ணை மூடிக்கொண்டு ஓடி தப்பினர்" என்று இதைப் பற்றிக் குறிப்பிடப்பட்டுள்ளது. அந்நேரத்தில் மாஸ்கோவானது அரண்களைக் கொண்ட ஒரு கிராமமாக இருந்தது. "நான்கு ஆறுகள் சந்தித்த இடத்தில்" ஒரு வணிக பணியிடமாகத் திகழ்ந்தது. ஐந்து நாட்கள் முற்றுகைக்குப் பிறகு மாஸ்கோவின் சிறிய மரக் கோட்டையானது கைப்பற்றப்பட்டது.  

## பிறகு
இளவரசர் விளாதிமிர் பிடிக்கப்பட்டு, இரண்டு வாரங்களுக்குப் பிறகு விளாதிமிர் தற்காப்பாளர்களின் கண் முன்னால் மரண தண்டனைக்கு உட்படுத்தப்பட்டார்.
# லியூக்ட்ரா

**லியூக்ட்ரா** (*Leuctra* or *Leuktra,* , Attic Greek உச்சரிப்பு: [tà lêu̯k.tra] ) என்பது பண்டைய போயோட்டியாவின் ஒரு சிற்றூர் ஆகும். இது தெஸ்பியாவிலிருந்து பிளாட்டீயா செல்லும் சாலையில், அமைந்துள்ளது. கிமு 371 இல் எசுபார்த்தா மற்றும் தீப்சு இடையே இந்த ஊரின் சுற்றுப்புறத்தில் நடந்த புகழ்பெற்ற லியூக்ட்ரா சமரின் பதிவில் மட்டுமே இதன் பெயர் வரலாற்றில் உள்ளது. இந்த சமரின் முடிவில் எசுபார்த்தாவின் மேலாதிக்கம் தகர்க்கப்பட்டது. லியூக்ட்ராவின் சமவெளியில், லூக்ட்ரியன் இனத்தைச் சேர்ந்த ஸ்கெடாச்சின் இரண்டு மகள்களின் கல்லறைகள் இருந்தன. அந்த இருவரும் எசுபார்த்தன்களால் பலாத்காரம் செய்து, கொல்லப்பட்டனர்; இந்த இடத்தில் எசுபார்த்தன்கள் தோற்கடிக்கப்படுவார்கள் என்று ஒரு ஆரக்கிள் கணித்ததால், இந்த கல்லறையில் போருக்கு முன்பு தீப்சிள் தளபதி எபமினோண்டாசால் மலர் மரியாதை செய்யப்பட்டது.  

லுக்ட்ராவின் தளம் லெஃப்க்ட்ரா என்ற நவீன கிராமத்திற்கு அருகில் உள்ளது, இது பண்டைய இடத்துடனான தொடர்பை நினைவூட்டும் வகையில் பெயர் மாற்றப்பட்டது.
# அனைத்து மகளிர் காவல் நிலையம்

**அனைத்து மகளிர் காவல் நிலையம்** என்பது ஒரு காவல் நிலையத்தில் அனைத்து காவலர்களும் பெண்களே பணிபுரிந்துவருவதாக அமைக்கபட்ட காவல் நிலையத்தை குறிப்பதாகும். இவ்வாறான காவல் நிலையங்கள் இந்தியாவின், தமிழ்நாடு, கேரளம் போன்ற மாநிலங்களில் செயல்பட்டுவருகிறது.  

## வரலாறு
இந்திய துணைக்கண்டத்தில் முதன் முதலில் திருவிதாங்கூர் சமஸ்தானத்தில் 1937 இல் பெண்கள் காவல் துறையில் சேர்க்கப்பட்டனர். அடுத்த சாதனையாக கேரளத்தின், கொல்லங்கோட்டில் முழுவதும் மகளிர் காவலர்களைக் கொண்ட காவல் நிலையம் 1973 இல் துவங்கப்பட்டது.  

தமிழ்நாடு காவல்துறையில் காவலர் பணிக்கு 1973 இல் இருந்து பெண்கள் சேர்க்கப்பட்டனர். அதற்கு அடுத்து வந்த ஆண்டுகளில் நிறைய பெண்கள் காவல் பணியில் சேர்க்கப்பட்டனர். பெண்களுக்கு எதிராக குற்றங்களில் சிறப்புக் கவனம் செலுத்த 1992 இல் தமிழ்நாட்டில் அனைத்து மகளிர் காவல் நிலையம் தமிழ்நாடு அரசால் துவக்கப்பட்டது. அவ்வாறு முதல் அனைத்து மகளிர் காவல் நிலையமானது சென்னை, ஆயிரம்விளக்கு பகுதியில் துவக்கப்பட்டது. அதில் ஒரு காவல் ஆய்வாளர், மூன்று உதவி ஆய்வாளர்ர்கள், ஆறு தலைமைக் காவலர்கள், 24 காவலர்கள் என அனைவரும் பெண்களாகவே நியமிக்கப்பட்டனர். இந்த மகளிர் காவல் நிலையம் வரவேற்பைப் பெற்றது. இதனால் படிப்படியாக தமிழ்நாடு முழுவதும் அனைத்து மகளிர் காவல் நிலையங்கள் துவக்கப்பட்டன. 2022 ஆண்டில் சென்னையில் 31 மகளிர் காவல் நிலையங்களும், சென்னை உள்ளிட்டு, தமிழ்நாடு முழுவதும் 222 அனைத்து மகளிர் காவல் நிலையங்கள் செயல்பட்டு வருகின்றன. 2023 ஆண்டைய நிலவரப்படி தமிழ்நாடு முழுவதும் இ.கா.ப முதல் காவலர் வரை என 23,542 பெண் காவல் துறையினர் பணியாற்றுகின்றனர்.
# சத்தீசுகர் அரசு

**சத்தீசுகர் அரசு**, சத்தீசுகர் மாநில அரசாகும். இது நீதித் துறை, செயலாக்கத் துறை, சட்டமியற்றும் அவை ஆகிய மூன்று பிரிவுகளைக் கொண்டது. இதன் தலைமையகம் இராய்ப்பூரில் உள்ளது.  

## சட்டவாக்கம்
சத்தீசுகர் சட்டமன்றம் 91 (90+ஒருவர் நியமனம் செய்யப்பட்டவர்கள்) உறுப்பினர்களைக் கொண்டது. ஒவ்வொருவரும் ஒவ்வொரு தொகுதியில் இருந்து தேர்ந்தெடுக்கப்படுவர். இதன் ஆட்சிக் காலம் 5 வருடங்காளாகும். கூடுதலாக ஒருவரை ஆளுநர் நியமிப்பார். இந்திய அரசியலமைப்பின் மாநிலத் தலைவராக ஆளுநர், இம்மாநில முதலமைச்சர் மற்றும் அவர் அமைச்சரவை ஆலோசனைகளின் பேரில் ஆட்சி நடைபெறுகின்றது. முதலமைச்சரை ஆளுநரே 5 ஆண்டுக்கொருமுறை நியமனம் செய்கின்றார்.  

### ஆளுநர்
ஆளுநரே இந்திய அரசியலமைப்பின் மாநிலத் தலைவராக இருந்தாலும் முதலமைச்சரும் அவரது அமைச்சரவையும் ஆட்சி நிர்வாகத்தில் ஆளுமைப் பெற்றவர்களாக முக்கியப் பங்கு வகிக்கின்றனர்  

தற்பொழுதைய ஆளுநர் **அனுசுயா யுகே.**  

### முதல்வர்
தற்பொழுதைய முதலமைச்சராக **பூபேஷ் பாகல்** அவர்கள் பதவியில் உள்ளார்.
# ஜோனாங்கி


**ஜோனாங்கி** (*Jonangi*) அல்லது **ஜோனாங்கி ஜாகிலம்** அல்லது **கொள்ளேட்டி ஜாகிலம்** என்றும் அழைக்கப்படுவது இந்திய நாய் ஆந்திரப் பிரதேசத்தில் உள்ள கடற்கரை திருவிழாக்களில் பங்கேற்கின்றது.  

## குணம்
ஜோனாங்கி தனி நபர் அல்லது குடும்ப நாயாக உள்ளது. இது ஒரு சுறுசுறுப்பான நாய், மிக நீண்ட தூரத்தை விரைவாகக் கடக்கும். ஒரு சில நாய்கள் பதட்டத்தை வெளிப்படுத்தும் வேளையில், பெரும்பாலான ஜோனாங்கிகள் பெரிய பண்ணைகள் மற்றும் வீடுகளைக் காத்து, சிறந்த உழைக்கும் கூட்டாளிகளாக உள்ளன. இவை கோழி, ஆடுகள், செம்மறி ஆடுகள் மற்றும் கால்நடைகள் போன்ற பண்ணை விலங்குகளுடன் இணைந்து வாழக்கூடியது. ஜொனாங்கிள் தனது கழிவினை சிறிய அளவு பள்ளம் அமைத்து இடுகின்றன. சரியான முறையில் நாய்க்குட்டியிலிருந்து சமூக மயமாக்கப்பட்டு, நேர்மறை வலுவூட்டலுடன் பயிற்சி பெறும், ஜோனாங்கிகள் நம்பிக்கையான நாய்களாக வளர்கின்றன. இவற்றைச் சிறந்த குடும்ப தோழர்களாக உருவாக்க முடியும் மற்றும் குழந்தைகளுடன் நன்றாக பழகக்கூடியனவாக இருக்கும்.  

## இனப்பெருக்கம்
பெண் நாய்கள், தங்கள் ஆரோக்கியத்தைப் பொறுத்து ஒவ்வொரு ஆறு மாதங்களுக்கும் இனப்பெருக்க தூண்டலுக்கு வருகின்றன. வழக்கமான குப்பை அளவு 3-5 நாய்க்குட்டிகள்.  

ஜோனங்கி நாய்கள் சிறந்த பெற்றோர் பேணும் பண்பினைக் கொண்டவை. இவை குட்டிகளை நன்றாகக் கவனித்துக் கொள்கின்றன. இவற்றின் கருவுறுதல் விகிதம் மற்ற அசில் கோழி வளர்ப்பவர்கள் மற்றும் பண்ணை உரிமையாளர்கள் தங்கள் அசில் கோழி மற்றும் கால்நடைகளை வேட்டையாடுபவர்களிடமிருந்து பாதுகாக்க இந்த ஜோனாங்கி இனத்தை வளர்ப்பதில் ஆர்வம் காட்டுகின்றனர்.  

## மேலும் பார்க்கவும்
- நாய் இனங்களின் பட்டியல்
- இந்தியாவிலிருந்து நாய் இனங்களின் பட்டியல்
# அனுப்ரதா மண்டல்



**அனுப்ரதா மண்டல்** (**Anubrata Mandal**), மேற்கு வங்காள அகில இந்திய திரிணாமுல் காங்கிரசு கட்சியின் அரசியல்வாதியும், கட்சியின் பிர்பூம் மாவட்டத் தலைவரும் மற்றும் மேற்கு வங்காள மாநில ஊரக வளர்ச்சி ஆணையத்தின் தலைவரும் ஆவார். பிர்பூம் மாவட்டத்தில் திருணாமூல் காங்கிரசு கட்சியை நிறுவியவர்களில் இவரும் ஒருவர் ஆவார். மேற்கு வங்காளத்தின் சர்ச்சைக்குரிய அரசியல்வாதிகளில் இவர் பிரபல கருதப்படுகிறார்.கால்நடைகளை வங்காள தேசத்திற்கு கடத்தியதாக குற்றம்சாட்டப்பட்ட வழக்கில், சிபிஐ, அனுப்ரதா மண்டல் மீது 11 ஆகஸ்டு 2022 அன்று வழக்கு பதிவு செய்துள்ளது.அனுப்ரதா மண்டல் மீதான மங்கல்கோட் குண்டு வெடிப்பு வழக்கில் 9 செப்டம்பர் 2022 அன்று நீதிமன்றத்தால் விடுவிவிக்கப்பட்டார்.
# வான் செரென்க்கின் குருகு


**வான் செரென்க்கின் குருகு** (*Von Schrenck's bittern*) அல்லது செரென்க்கின் குருகு (*இக்சோபிரைக்கசு யூரித்மசு*) என்பது ஒரு சிறிய குருகு (போடோரினே துணைக் குடும்பத்தின் பறவை) ஆகும். இது 19ஆம் நூற்றாண்டின் உருசியா இயற்கை ஆர்வலரான லியோபோல்ட் வான் செரென்க் நினைவாகப் பெயரிடப்பட்டது.  

## விளக்கம்
ஆண் பறவையின் மேற்புறம் சீரான கசுகொட்டை நிறத்திலிருக்கும். மேலும் கீழேயும் இறக்கையின் மீதும் மறைவான இறகுகள் காணப்படும். பெண் மற்றும் இளம் பறவைகளின் உடல் முழுவதும் கசுகொட்டை நிறத்துடன் மேலே வெள்ளை புள்ளிகளுடனும் கீழே வெள்ளை கோடுகளுடன் காணப்படும். பறக்கும் போது, இது கருப்பு இறகுகள் மற்றும் வால் இறக்கையுடன் காணப்படும். இது 33 முதல் 38 செ.மீ. நீளமுள்ள சிறிய சிற்றினமாகும். இது குறுகிய கழுத்து, நீண்ட மஞ்சள் அலகு மற்றும் மஞ்சள் கால்களுடன் காணப்படும்.  

## பரவல் மற்றும் வாழ்விடம்

இது சீனா மற்றும் சைபீரியாவில் மார்ச் முதல் சூலை வரையிலும், சப்பானில் மே முதல் ஆகத்து வரையிலும் இனப்பெருக்கம் செய்கிறது. இந்தோனேசியா, பிலிப்பீன்சு, சிங்கப்பூர், லாவோஸ், தென்கிழக்காசியாவின் பிற பகுதிகளுக்குக் குளிர்காலத்தில் காணப்படும். மேற்குப் பகுதியில் 1912-ல்  

## பாதுகாப்பு
வான் செரென்க்கின் குருகின் பெரிய வரம்பில் பரவலாக, வான் செரெக்கின் குருகு பன்னாட்டு இயற்கைப் பாதுகாப்புச் சங்கத்தின் சிவப்பு பட்டியலில் தீவாய்ப்புக் கவலை குறைந்த இனமாக மதிப்பிடப்பட்டுள்ளது.
# டாமன்சாரா ஜெயா


**டாமன்சாரா ஜெயா** (மலாய்: *Damansara Jaya*; ஆங்கிலம்: *Damansara Jaya*); சீனம்: 白沙罗卫星市); என்பது மலேசியா, சிலாங்கூர், பெட்டாலிங் மாவட்டத்தின் **செக்சன் SS22** *(Section SS22);* **செக்சன் SS22A** *(Section SS22A);* எனும் நகர்ப்புறப் பிரிவுகளை உள்ளடக்கிய புறநகர் ஆகும்.  

இந்த டாமன்சாரா ஜெயா புறநகர்ப் பகுதி, பெட்டாலிங் மாவட்டம்; சுங்கை பூலோ முக்கிம்; துணைப் பிரிவுக்குள் அமைந்துள்ளது. 1.21&nbsp;கி.மீ.<sup>2</sup> (0.467 சதுர மைல்) பரப்பளவைக் கொண்டுள்ள இந்தப் புறநகர்ப் பகுதியில், 11,678 குடியிருப்பாளர்கள் உள்ளனர்.  

## பொது

பெட்டாலிங் ஜெயா மாநகரம்; எண்கள் இடப்பட்ட பிரிவுகளாகப் பிரிக்கப்பட்டு உள்ளது. ஒவ்வொரு பிரிவும் செக்சன் *(Section)* என்று அழைக்கப்படுகிறது.  

- **S** என்றால் கிழக்கு பெட்டாலிங் ஜெயா **(Section)**
- **SS** என்றால் மத்திய மற்றும் மேற்கு பெட்டாலிங் ஜெயா **(Sungai Way - Subang)**
- **PJU** என்றால் வடக்கு பெட்டாலிங் ஜெயா **(Petaling Jaya Utara)**
- **PJS** என்றால் தெற்கு பெட்டாலிங் ஜெயா **(Petaling Jaya Selatan)**

## அமைவு

டாமன்சாரா ஜெயா நகர்ப்புறத்தில் ஏறக்குறைய 2000 குடியிருப்பு வீடுகள் *(Residential Dwellings);* 1538 அடுக்கு மாடி வீடுகள் *(Terraced Houses);* 179 இருபிரிவு வீடுகள் *(Semi-Detached Houses)* மற்றும் 42 வளமனைகள் *(Bungalows)* உள்ளன. ஏட்ரியா *(Atria),* இந்த பகுதியின் மையத்தில் அமைந்துள்ள ஒரு பல்கடை அங்காடி ஆகும்.  

## வரலாறு
1970-களின் நடுப் பகுதியில் சி ஓய் சான் ஓல்டிங்ஸ் *(See Hoy Chan Holdings Sdn. Bhd.)* என்ற நிறுவனத்தின் துணை நிறுவனமான பாரமவுண்ட் கார்டன் *(Paramount Garden)* நிறுவனத்தின் கீழ் டாமன்சாரா ஜெயா கட்டுமானம் தொடங்கியது.  

முதலில் பெட்டாலிங் ஜெயாவின் **SS22** பிரிவை மட்டுமே உள்ளடக்கி இருந்தது. பின்னர் **SS22A** பிரிவு டாமன்சாரா ஜெயா வீடமைப்புத் திட்டத்தில் சேர்க்கப்பட்டது. இந்தத் திட்டத்தில் இருபிரிவு வீடுகளும்; வளமனைகளும் கட்டப்பட்டன.  

### சாலைகள் அமைப்பின் தாக்கங்கள்

டாமன்சாரா ஜெயா சற்று அமைதியான; ஒதுக்குப்புறமான இடமாகக் கருதப் படுகிறது. இருப்பினும், அண்மையில் இந்த நகர்ப்புறத்திற்கு அருகில்;  

- டாமன்சாரா - பூச்சோங் விரைவுச்சாலை;
- இசுபிரிண்ட் விரைவுச்சாலை;
- கிள்ளான் பள்ளத்தாக்கு புதிய விரைவுச்சாலை

ஆகிய மூன்று சாலை அமைப்புகள் உருவாக்கப்பட்டு விட்டன. அதனால் இங்குள்ள மக்களும் அதன் தாக்கத்தை எதிர்கொண்டு வருகின்றனர்.  

டாமன்சாரா ஜெயாவில் வசிக்கும் பெரும்பான்மையான மக்கள் சீனர்; மலாய் இனத்தைச் சேர்ந்தவர்கள். பெரும்பாலும் நடுத்தர வருமானம் அல்லது மேல் வருமானம் கொண்டவர்கள். இவர்களில் பலர் இந்தப் பகுதியில் பல ஆண்டுகளாக வாழ்ந்து வருகின்றனர்.  

இந்த இடத்தின் அமைப்பு; மற்றும் நெடுஞ்சாலைகளுடனான நல்ல இணைப்பு போன்ற காரணங்களினால் இங்குள்ள வீடுகளின் விலையும் எப்போதும் அதிகரித்தவாறு உள்ளது.  

## போக்குவரத்து

டாமன்சாரா ஜெயா நகர்ப் பகுதியை அணுகுவதற்கு மூன்று நெடுஞ்சாலைகள் உள்ளன. அவையாவன:  

- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*

- இஸ்பிரிண்ட் விரைவுச்சாலை *(Sprint Expressway - SPRINT);*

- கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE):*
# பனையபுரம்



**பனையபுரம்** என்பது தமிழ்நாட்டின் விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியம், பனையபுரம் ஊராட்சிக்குட்பட்ட வருவாய் கிராமம் ஆகும். இவ்வூரில் *பொன்னையாறு* பாய்கிறது. பனையபுரத்தில் புகழ்பெற்ற பனங்காட்டீஸ்வரர் கோயில்மற்றும் திரௌபதியம்மன் கோயில்கள் உள்ளது. இதன் தொலைபேசி குறியீட்டு எண் 04146 மற்றும் அஞ்சல் சுட்டு எண் 605601, அஞ்சலகம் முண்டியம்பாக்கம் ஆகும். பனையபுரம் விழுப்புரம் மக்களவைத் தொகுதிக்கும், விக்கிரவாண்டி சட்டமன்றத் தொகுதிக்கும் உப்டட்டது.  

## அமைவிடம்
பனையபுரம் விழுப்புரத்திலிற்கு வடகிழக்கே 10 கிலோ மீட்டர் தொலைவிலும்; விக்கிரவாண்டிக்கு தெற்கே 3 கிலோ மீட்டர் தொலைவிலும், முண்டியம்பாக்கத்திற்கு கிழக்கே 3 கிலோ மீட்டர் தொலைவிலும் அமைந்துள்ளது. பனையபுரம் அருகே அமைந்த நகரங்கள் விழுப்புரம், திண்டிவனம், பண்ருட்டி மற்றும் புதுச்சேரி ஆகும். பனையபுரம் அருகே அமைந்த தொடருந்து நிலையங்கள் விக்கிரவாண்டி மற்றும் முண்டியம்பாக்கத்தில் அமைந்துள்ளது.  

## குறிப்பிடத்தக்கவர்கள்
- பனையபுரம் அதியமான்
## இதனையும் காண்க
- பனையபுரம் ஊராட்சி (விழுப்புரம்)
- பனையபுரம் பனங்காட்டீஸ்வரர் கோயில்
- பனையபுரம் திரௌபதியம்மன் வகையறா கோயில்
- விக்கிரவாண்டி ஊராட்சி ஒன்றியம்
# ஓசுமான் அலி கான்


மிர் **ஓசுமான் அலி கான், ஏழாம் அசாப் சா** (*Osman Ali Khan, Asaf Jah VII*, 5 அல்லது 6 ஏப்ரல் 1886 – 24 பெப்ரவரி 1967), என்பவர் பிரித்தானிய இந்தியாவின் மிகப் பெரிய மன்னர் அரசான ஐதராபாது இராச்சியத்தின் கடைசி நிசாம் (ஆட்சியாளர்) ஆவார். இவர் தனது 25-ஆவது அகவையில் 1911 ஆகத்து 19 அன்று முடிசூடி, ஐதராபாதை 1948 இல் இந்தியா இணைக்கும் வரை அதன் ஆட்சியாளராக இருந்தார். இவர் உலகின் மிகப்பெரிய பணக்காரர்களில் ஒருவராகக் கருதப்பட்டார். இவரது செல்வம் அமெரிக்க மொத்த உள்நாட்டு உற்பத்தியில் 2% ஆக இருந்ததாக சில மதிப்பீடுகள் தெரிவிக்கின்றன. ஒரு பகுதி-தன்னாட்சி மன்னராக, இவர் தமது சொந்த ஐதராபாதி ரூபாய் நாணயத்தை அச்சிட்டு வந்தார். அத்துடன், இவரது தனியார் கருவூலத்தில் தங்க, வெள்ளிப் பாளங்கள் £100 மில்லியனும், நகைகள் £400 மில்லியன் (2008 மதிப்பீடு) இருந்ததாகக் கூறப்படுகிறது. இவற்றில் ஜேக்கப் வைரம், £50 மில்லியன் (2008) மதிப்புள்ளதாகும், நிசாம் இதனை ஒரு காகித எடையாகப் பயன்படுத்தினார்.  

இவரது 37-ஆண்டுகால ஆட்சியில், மின்சாரம் அறிமுகப்படுத்தப்பட்டது, தொடருந்து, சாலைகள், விமான நிலையங்கள் உருவாக்கப்பட்டன. இவர் "நவீன ஐதராபாத் கட்டிடக் கலைஞர்" என்று அறியப்பட்டார், ஐதராபாத் நகரில் பல பொது நிறுவனங்களை நிறுவிய பெருமைக்குரியவர், இவற்றில் உசுமானியா பல்கலைக்கழகம், ஒசுமானியா பொது மருத்துவமனை, ஐதராபாத் ஸ்டேட் வங்கி, பேகம்பேட்டை விமான நிலையம், தெலங்காணா உயர் நீதிமன்றம் ஆகியவை சிலவாகும். 1908 பெரு வெள்ளம் போன்ற ஒன்றைத் தவிர்க்க ஓசுமான் சாகர் ஏரி, ஹிமாயத் சாகர் ஆகிய நீர்த்தேக்கங்கள் நகரில் கட்டப்பட்டன.  

நிசாம் தொடக்கத்தில் இந்தியாவுடன் இணைவதற்கு விரும்பியிருந்தார், ஆனாலும், 1947 விடுதலையுடன், அவர் தனது மாநிலத்தை புதிதாக உருவாக்கப்பட்ட தேசத்துடன் இணைக்க விரும்பவில்லை. அதற்குள், தெலுங்கானா கலகம், இரசாக்கர்கள் என்று அழைக்கப்படும் ஒரு தீவிர போராளிகளின் எழுச்சி போன்றவை காரணமாக அவரது ஆற்றல் பலவீனமடைந்தது, அவர்களை அவரால் அடக்க முடியவில்லை. 1948-இல், இந்திய இராணுவம் ஐதராபாது மாநிலத்தை ஆக்கிரமித்து இணைத்தது, நிசாம் சரணடைய வேண்டியிருந்தது. விடுதலைக்குப் பிறகு, அவர் 1950 - 1956 இற்கிடையில், ஐதராபாத் மாநிலத்தின் ராஜ்பிரமுக் ஆனார், அதன் பிறகு மாநிலம் பிரிக்கப்பட்டு ஆந்திரப் பிரதேசம், கர்நாடகா, மகாராட்டிராவின் ஒரு பகுதியாக மாறியது.  

1951 இல், அவர் நிசாம் எலும்பியல் மருத்துவமனையை (இப்போது நிசாம் மருத்துவ அறிவியல் கழகம் (NIMS) என்று அழைக்கப்படுகிறது) கட்டத் தொடங்கினார், அதை 99 ஆண்டு குத்தகைக்கு வெறும் ரூ.1 மாத வாடகைக்கு அரசாங்கத்திடம் கொடுத்தார். நிலமற்ற விவசாயிகளுக்கு மறு விநியோகம் செய்வதற்காக அவர் 14,000 ஏக்கர் (5,700 எக்டேர்) நிலத்தை வினோபா பாவேயின் பூதான் இயக்கத்திற்குத் தனது தனிப்பட்ட நிதியத்தில் இருந்து நன்கொடையாக வழங்கினார்.
# ஜோகோபாபாத்


**ஜோகோபாபாத்** (**Jacobabad**), பாகிஸ்தான் நாட்டின் சிந்து மாகாணத்தின் வடமேற்கில் உள்ள ஜோகோபாபாத் மாவட்டத்தின் நிர்வாகத் தலைமையிட நகரம் ஆகும். பலுசிஸ்தான் மாகாணத்தின் எல்லையில் அமைந்த ஜோகோபாபாத் நகரம் 8 ஒன்றியக் குழுக்களைக் கொண்டது. இது கராச்சிக்கு வடக்கே 300 கிலோ மீட்டர் தொலைவில் உள்ளது.  

## பெயர்க் காரணம்
இப்பகுதியை ஆண்ட பிரித்தானிய கிழக்கிந்திய கம்பெனியின் இராணுவ அதிகாரியான பிரிகேடியர் ஜெனரல் ஜான் ஜோகப் என்பவர் பெயரால் இந்நகரத்திற்கு ஜோகோபாபாத் எனப்பெயராயிற்று.  
## வானூர்தி நிலையங்கள்
ஜோகோபாபாத் நகரத்தில் பொதுமக்கள் மற்றும் வான்படை வானூர்தி நிலையங்கள் உள்ளது.  
## மக்கள் தொகை பரம்பல்

## தட்ப வெப்பம்
கோடையில் பாலைவன வெப்பமும்; குளிர்காலத்தில் மிதமான வெப்பமும் கொண்டது.
# பெட்டாலிங் ஜெயா நகரப் பிரிவுகளின் பட்டியல்

**பெட்டாலிங் ஜெயா மாநகரத்தின் பிரிவுகள்** அனைத்தும் எண்கள் இடப்பட்ட பிரிவுகளாகப் பிரிக்கப்பட்டு உள்ளன. ஒவ்வொரு பிரிவும் செக்சன் (மலாய்: *Seksyen*; ஆங்கிலம்: *Section*); என்று அழைக்கப்படுகிறது.  

அதே போல பெட்டாலிங் ஜெயா மாநகரத்தில் உள்ள பெரும்பாலான சாலைகளுக்கும் எண்களில் பெயர் வைக்கப்பட்டு உள்ளன. அந்தப் பிரிவுகளில் நகர்ப்புறங்கள்; வீட்டுமனைத் திட்டங்கள்; வணிக வளாகங்கள் உருவாக்கப்பட்டு உள்ளன. அவற்றுக்கும் எண்களிலேயே பெயர்கள் வைக்கப்பட்டு உள்ளன.  

## பொது

1952-ஆம் ஆண்டில் பெட்டாலிங் ஜெயாவில் முதல் குடியேற்றம் நடைபெற்றது. பெட்டாலிங் ஜெயா பழைய நகரம் என்று தற்சமயம் அழைக்கப்படும் இடத்தில் எப்பிங்காம் ரப்பர் தோட்டம் *(Effingham Estate)* இருந்தது. அந்த ரப்பர் தோட்டத்தில், 1,200 ஏக்கர் (486 எக்டர்) பரப்பளவில், மூன்று புதியக் குடியேற்றப் பகுதிகள் உருவாக்கப்பட்டன.  

### முதல் குடியேற்றப் பகுதிகள்

அந்த குடியேற்றப் பகுதிகளுக்கு பிரிவு 1 (*Section 1*); பிரிவு 2 (*Section 2*) என்று பெயர் வைக்கப் பட்டன. பின்னர் 1954-ஆம் ஆண்டு இரண்டாவது குடியேற்றம் நடைபெற்றது. அந்தக் குடியேற்றப் பகுதிக்கு பிரிவு 3 (*Section 3*) என்று பெயர் வைக்கப் பட்டது. இந்தப் பகுதி மலாய்க்காரர்களுக்குத் தனியாக ஒதுக்கித் தரப்பட்டது.  

அப்போது தொடங்கிய அந்த எண் பிரிவு முறை இன்றும் தொடர்கிறது. இந்த எண் முறைமை பெட்டாலிங் ஜெயா பழைய நகரத்தில் தொடங்கப் பட்டதால் பிரிவு 1 (*Section 1*)-இல் இருந்து பிரிவு 4 (*Section 4*) வரையிலான பிரிவுகள் அங்குதான் உள்ளன.  

### விளக்கம்

- **S** என்றால் கிழக்கு பெட்டாலிங் ஜெயா **(Section)**
- **SS** என்றால் மத்திய மற்றும் மேற்கு பெட்டாலிங் ஜெயா **(Sungai Way - Subang)**
- **PJU** என்றால் வடக்கு பெட்டாலிங் ஜெயா **(Petaling Jaya Utara)**
- **PJS** என்றால் தெற்கு பெட்டாலிங் ஜெயா **(Petaling Jaya Selatan)**

### எடுத்துக்காட்டு

எடுத்துக்காட்டாக ஒரு வீட்டின் முகவரி:  

**38 Jalan SS 21/58,**  

46000 Petaling Jaya,  

Selangor.  

அதில் **38** என்பது வீட்டு எண். **SS 21** என்பது பிரிவு எண். **58** என்பது சாலை எண்;  

## பெட்டாலிங் ஜெயா பிரிவுகள்

## பிரிவு: 1-5, 51, 51A, 52, 6-14, 16, 17, 17A, 18-22
| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |

## பிரிவு: SS1-SS9, SS9A, SS10, SS11, SS20 - SS22, SS22A, SS23 - SS26
| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |

குறிப்பு: **SS11** மற்றும் **SS20** (**SS12** முதல் **SS19** வரையிலான) பிரிவுகள் சுபாங் ஜெயா; சுபாங் ஜெயா மாநகராட்சி அதிகார வரம்பிற்குள் உள்ளன.  

## பிரிவு: PJU1, PJU1A, PJU2 - PJU10
| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |

## பிரிவு: PJS1 - PJS6, PJS7, PJS8, PJS10
| பிரிவுகள் | வேறு பெயர்கள் | அஞ்சல் குறியீடு |
| --- | --- | --- |
# நங்கல் வனவிலங்கு சரணாலயம்

**நங்கல் வனவிலங்கு சரணாலயம்** (*Nangal Wildlife Sanctuary*) இந்தியாவின் பஞ்சாப் மாநிலத்தில் சிவாலிக் மலையடிவாரத்தில் அமைந்துள்ளது. பல்வேறு வகையான தாவரங்கள் மற்றும் விலங்கினங்களின் இல்லமாக செயல்படுகிறது. தாவரங்கள் மற்றும் விலங்கினங்களை ஆதரிப்பதைத் தவிர, நங்கல் வனவிலங்கு சரணாலயம் அழிந்து வரும் இந்திய எறும்புண்ணி, எகிப்திய கழுகு போன்ற பல அழிந்து வரும் உயிரினங்களுக்கும் வீடாக உள்ளது.  
## அமைவிடம்
பஞ்சாபின் நங்கல் நகரில் அமைந்துள்ள நங்கல் வனவிலங்கு சரணாலயம், 116 எக்டேர் பரப்பளவைக் கொண்டுள்ளது, இப்பரப்பளவில் பெரும்பாலான பகுதி நீராகும். நங்கல் சதுப்பு நிலம் சட்லஜ் ஆற்றின் கரையில் அமைந்துள்ளது. சுற்றுலாப் பயணிகளின் விருப்பமான இடமாகவும் உள்ளது. நங்கல் அணையும் சரணாலயத்தின் ஒரு பகுதியாகும், இது அப்பகுதி முழுவதும் இயற்கையான சுற்றுச்சூழலை அனுமதிக்கிறது. நங்கல் வனவிலங்கு சரணாலயம் வனவிலங்கு பாதுகாப்பு சட்டத்தின் கீழ் அமைந்துள்ள ஒரு சிறிய பாதுகாக்கப்பட்ட பகுதியாகும்.
# அபோகர் வனவிலங்கு சரணாலயம்

**அபோகர் வனவிலங்கு சரணாலயம்** (*Abohar Wildlife Sanctuary*) இந்தியாவின் பஞ்சாப் மாநிலத்தில் பாசில்கா மாவட்டத்தில் அமைந்துள்ளது. தனியார் இயற்கை காப்பகமான இது 1975 ஆம் ஆண்டில் ஒரு சரணாலயம் என்ற தகுதியைப் பெற்றது. மீண்டும் 2000 ஆம் ஆண்டில் வனவிலங்கு பாதுகாப்புச் சட்டம் 1972 இன் கீழ் ஒரு சரணாலயத்தின் தகுதியைப் பெற்றது. புல்வாய் இன மான்களை பாதுகாக்கும் புகலிடமாக அறியப்படுகிறது. இப்பகுதியை பூர்விகமாகக் கொண்ட பிசுனோய் மக்கள் புல்வாய் இன மான்களை புனித விலங்காக கருதுகிறார்கள்.  

## அமைவிடம்
அபோகர் வனவிலங்கு சரணாலயம் இந்தியாவின் பஞ்சாப் மாநிலத்தில் உள்ள பாசில்கா மாவட்டத்தில் அமைந்துள்ளது. இம்மாவட்டம் பிசுனோய் சமூக மக்கள் வசிக்கும் 13 வருவாய் கிராமங்களைக் கொண்டுள்ளது. 18,650 எக்டேர் நிலப்பரப்பைக் கொண்டுள்ளது. இது புல்வாய் மான்களைப் பாதுகாக்கும் நோக்கில் வேலை செய்யும் பிசுனோய் மக்களின் 13 விவசாய நிலங்களையும் கொண்டுள்ளது.  

## சுற்றுலா
அபோகர் வனவிலங்கு சரணாலயம் ஒரு முக்கிய சுற்றுலா தலமாகும். தாவரங்கள் மற்றும் விலங்கினங்களின் பல்வேறு வகைகளுக்கு தாயகமாக உள்ளது. புல்வாய் மான்களுக்கும் நீலான் மான்களுக்கும் இச்சரணாலாயம் மிகவும் பிரபலமானது. முயல், குள்ளநரி, காட்டுப்பன்றி, வாகை மரம், கருவேல மரம், வேம்பு மரம் போன்ற பிற விலங்குகளும் தாவரங்களும் இங்கு நிறைந்துள்ளன.
# பிலோசோவா



**பிலோசோவா** (*Filozoa*) என்பது ஓபிசுதோகோண்டாவில் உள்ள ஒரு ஒற்றைத்தொகுதிமரபு உயிரினத் தோற்றக் குழுவாகும். இந்த விலங்குகள் மற்றும் இவற்றின் நெருங்கிய உறவினர்கள் ஒற்றை உயிரணு (பூஞ்சை அல்லது மெசோமைசெட்டோசோவாவை விட விலங்குகளுடன் மிகவும் நெருக்கமாகத் தொடர்புடைய உயிரினங்கள்) உயிரிகளாகும்.  

பிலோசூவா உட்பிரிவில் தற்போது மூன்று குழுக்கள் உள்ளன. அவை:  

- குழு **பிலாசுடெரியா** - சமீபத்தில் *மினிசுடிரியா* மற்றும் *கேப்சாசுபோரா* பேரினங்களுடன் தோற்றுவிக்கப்பட்டது
- குழு **கொயனோபிளாசலேட்டா**- பட்டையுடையன
- திணை விலங்கு - விலங்குகள்

## சொற்பிறப்பியல்
இலத்தீன் சொல்லான *பிலம்* (*filum*)("நூல்") மற்றும் கிரேக்க சொல்லான *சூயியான்* (*zōion)*("விலங்கு") என்ற சொற்கள் இணைந்து தோன்றிய சொல் *பிலோசோவா* ஆகும்.  

## தொகுதிப்பிறப்பு வரலாறு
*பிலோசோவா* இனவரலாற்று மரம் மிக நெருங்கிய தொடர்புடைய கிளைகளுடன்:  

## சிறப்பியல்புகள்
பிலோசூவா மூதாதையரான ஒபிசுதோகோனட் உயிரணு மெல்லிய *பிலோசு* (நூல் போன்ற) போன்று அல்லது 'உணர்கொம்பு' கொண்டதாகக் கருதப்படுகிறது. சில ஒபிசுதோகோனட்டுகளில் (மீசோமைசெட்டோசோவா மற்றும் கோரலோசைட்ரியம்) இவை இலை. இருப்பினும், இவ்வுயிரிகள் பிலோசோசூவாவில் தக்கவைக்கப்படுகின்றன. இவை எளிமையானவை. கூர்மையான வடிவற்றவை. திடமான மையத்துடன்ஆக்டின் இழைகளுடன் காணப்படும். (நெகிழ்வான, குறுகலான மற்றும் கிளைத்த நூலிழைக் கால்களுடைய மற்றும் கிளைத்த ரைசாய்டுகள் பூஞ்சைகளின் ஹைபா ஆகியவற்றுடன் வேறுபடுகின்றன). கொயனோபிளாஜெலேட்டுகள் மற்றும் மிகவும் பழமையான விலங்குகளில், அதாவது பஞ்சுயிரி, குற்றிலை அல்லது கசையிழையினைச் சுற்றி ஒரு வடிகட்டி-உணவூட்டும் படையுடையது (நுண்உறிஞ்சுகளை கொண்டது, இவை ஆக்டினால் ஆனது). இது இவற்றின் பொதுவான மூதாதையரிடமிருந்து பரம்பரையாகப் பெறப்பட்டதாகக் கருதப்படுகிறது.
# 2022 பப்புவா நியூ கினி நிலநடுக்கம்


**2022 பப்புவா நியூ கினி நிலநடுக்கம்** (*2022 Papua New Guinea earthquake*) 2022 ஆம் ஆண்டு செப்டம்பர் மாதம் 11 ஆம் தேதியன்று உள்ளூர் நேரப்படி காலை 9:46 மணிக்கு பப்புவா நியூ கினியில் 7.6 அல்லது 7.7 ரிக்டர் அளவில் நிலநடுக்கம் ஏற்பட்டது. அமெரிக்க புவியியல் ஆய்வு மையம் உயிரிழப்பு மற்றும் சேதம் ஏற்பட்டிருக்கலாம் என தெரிவித்துள்ளது. சுனாமி எச்சரிக்கையும் விடுக்கப்பட்டது.  

## நிலநடுக்கம்
இந்த நிலநடுக்கம் உந்தத்திறன் ஒப்பளவு அளவில் 7.6 ஆக இருந்தது. 90.0 கிலோமீட்டர் ஆழத்தில் நிகழ்ந்திருப்பதாக அமெரிக்க புவியியல் ஆய்வு மையம் கூறுகிறது. இதற்கிடையில், புவிவாய்ப்பு என்கிற அமைப்பு நிலநடுக்க அளவு 7.7 என்றும் 39 கிலோமீட்டர் ஆழத்தில் நிகழ்ந்தது என்றும் அளவிட்டுள்ளது. புவியின் இடை ஆழத்தில் மேற்கு வடமேற்கு-கிழக்கு தென்கிழக்கு மோதல் அல்லது வடக்கு-வடகிழக்கு தள மூழ்கல் அல்லது கிழக்கு-மேற்கு தாக்கம் மற்றும் தெற்கு தளம் அமிழ்தல் போன்ற காரணங்கள் ஒன்றின் விளைவாகும்.  

## விளைவுகள்
நிலநடுக்கம் ஏற்பட்ட மையத்தைச் சுற்றியுள்ள 1000 கிலோமீட்டர் சுற்றளவில் பப்புவா நியூ கினியா மற்றும் இந்தோனேசியா கடற்கரை பகுதிகளில் சுனாமி அச்சுறுத்தல் செய்தியை பசிபிக் சுனாமி எச்சரிக்கை மையம் வெளியிட்டது. சுனாமி அச்சுறுத்தல் முடிந்துவிட்டதாக பிறகு இம்மையம் அறிவித்தது.  

சில உயிரிழப்புகள் மற்றும் சேதங்கள் ஏற்பட்டிருக்கலாம் என்று அமெரிக்க புவியியல் ஆய்வு மையம் சந்தேகிக்கிறது.
# புனா அரிவாள் மூக்கன்


**புனா அரிவாள் மூக்கன்** (*Puna ibis*)(*பிளேகாடிசு ரிக்வேயே*) என்பது *தெரெசுகியோர்னிதிடே* குடும்பத்தில் உள்ள ஒரு அரிவாள் மூக்கன் பறவைச் சிற்றினமாகும். இது அர்ஜென்டினா, பொலிவியா, சிலி, பெரு ஆகிய நாடுகளில் காணப்படுகிறது. இதன் இயற்கையான வாழ்விடங்கள் சதுப்புநிலங்களும் ஏரிகளும் ஆகும். மேலும் இதன் வாழிட வரம்பு புனா உட்பட அந்தீசு மலைத்தொடராகும். ஆனால் உள்நாட்டில் இது கடல் பகுதிகளிலும் காணப்படுகிறது. இது பொலிவியா நாட்டில் உள்ள ஊரு மக்களால் இறைச்சி மற்றும் முட்டைக்காக கொல்லைப்படுத்தப்பட்டு வளர்க்கப்படுகிறது .  

## படம்